Üldkohtu (viies koda) 30. jaanuari 2020. aasta otsus –

PV vs. komisjon

(liidetud kohtuasjad T‑786/16 ja T‑224/18)

Avalik teenistus – Ametnikud – Psühholoogiline ahistamine – Hulk komisjoni vastu võetud otsuseid, mis hagejat kahjustavad – Abitaotlused – Distsiplinaarmenetlus – Teenistusest kõrvaldamine – Teenistusest kõrvaldamise tagasivõtmine – Uus distsiplinaarmenetlus – Uus teenistusest kõrvaldamine

1. Kohtumenetlus – Hagimenetluse algatusdokument – Vorminõuded – Ülevaade fakti- ja õigusväidetest – Puudumine – Vastuvõetamatus (Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 76 punktid d ja e) (vt punktid 77–79)

2. Ametnike hagid – Põhjendatud huvi – Kehtetuks tunnistatud akti peale esitatud hagi – Kehtetuks tunnistamise ja tagasivõtmise tagajärjed (Personalieeskirjad, artiklid 90 ja 91) (vt punktid 80 ja 82)

3. Ametnike hagid – Hagi kaebuse rahuldamata jätmise otsuse peale – Kaebuse esemeks oleva akti äralangemine – Mõju – Iseseisva sisuta otsus – Vastuvõetamatus (Personalieeskirjad, artiklid 90 ja 91) (vt punktid 83–85)

4. Ametnike hagid – Huve kahjustav akt – Mõiste – Ettevalmistav akt – Distsiplinaarmenetluse algatamine – Vastuvõetamatus (Personalieeskirjad, artikli 90 lõige 2 ja artikkel 91) (vt punktid 87–89)

5. Ametnike hagid – Eelnev halduskaebus – Tähtaeg – Avalik huvi – Uurimine kohtu algatusel (Personalieeskirjad, artiklid 90 ja 91) (vt punkt 102)

6. Institutsioonide aktid – Õiguspärasuse eeldamine – Õigustühine akt – Mõiste (ELTL artikkel 288) (vt punktid 108–111)

7. Ametnike hagid – Eelnev halduskaebus – Puudumine – Vastuvõetamatus (Personalieeskirjad, artikli 90 lõige 2 ning artikli 91 lõiked 1 ja 2) (vt punkt 118)

8. Ametnikud – Hagi – Eelnev halduskaebus – Eseme ja aluse samasus – Väited ja argumendid, mida kaebuses ei esitatud, kuid mis on viimasega vahetult seotud – Vastuvõetavus (Personalieeskirjad, artiklid 90 ja 91) (vt punktid 124, 125 ja 237)

9. Ametnikud – Psühholoogiline ahistamine – Mõiste – Käitumine, mille eesmärk on huvitatud isiku alandamine või tema töötingimuste halvendamine – Sellise käitumise korduvuse nõue – Sellise käitumise tahtlikkuse nõue – Ulatus – Ahistaja halva kavatsuse nõude puudumine (Personalieeskirjad, artikli 12a lõige 3) (vt punktid 141–146)

10. Ametnikud – Psühholoogiline ahistamine – Tõendamiskoormis – Puudutatud isiku kohustus esitada prima facie tõendid (Personalieeskirjad, artikli 12a lõige 3) (vt punkt 148)

11. Ametnike hagid – Ese – Psühholoogilise ahistamise tuvastamise nõue – Hagi, mis on esitatud olukorras, kus ei ole toimunud personalieeskirjade kohast kohtueelset menetlust – Vastuvõetamatus (Personalieeskirjad, artiklid 90 ja 91) (vt punktid 154 ja 155)

12. Ametnikud – Psühholoogiline ahistamine – Mõiste – Mitme sündmuse koondanalüüs (Personalieeskirjad, artikkel 11, artikli 12a lõige 3 ja artikkel 24) (vt punktid 156 ja 157)

13. Ametnikud – Õigused ja kohustused – Üldine sõltumatuse ja eetilisuse kohtustus – Ulatus – Kohustus võtta omaks lähenemine, mis juhindub üksnes Euroopa Liidu huvidest – Kohustus teavitada ametisse nimetavat asutust igasugusest sõltumatuse moonutamise riskist – Kohustuste objektiivne laad (Personalieeskirjad, artikli 11a lõige 1 ja artikkel 14) (vt punktid 189, 190 ja 192)

14. Ametnikud – Administratsiooni hoolitsemiskohustus – Ametniku huvide arvessevõtmine – Piirid (Personalieeskirjad, artikkel 24) (vt punktid 199–201)

15. Ametnikud – Haiguspuhkus – Haiguse tõendamine – Arstitõendi esitamine –Puudumise õiguspärasuse eeldus – Arstlik läbivaatus kontrolli eesmärgil –Järeldused, mis ei kinnita arstitõendis sedastatut – Mõju (Personalieeskirjad, artiklid 59 ja 60) (vt punktid 214–217)

16. Ametnikud – Institutsioonide lepinguväline vastutus – Tingimused – Õigusvastasus – Kahju – Põhjuslik seos – Kumuleeruvad tingimused (ELTL artikli 340 teine lõik) (vt punkt 254)

Ese

ELTL artikli 270 alusel esitatud hagi, milles palutakse esiteks tuvastada, et hageja kannatas psühholoogilise ahistamise all; teiseks tühistada, esimese võimalusena, kohtuasjas T‑786/16: hageja hindamisaruanded 2014., 2015., ja 2016. aasta kohta; komisjoni suulise tõlke peadirektoraadi peadirektori 31. mai ja 5. juuli 2016. aasta otsused kinnipidamiste kohta hageja töötasust ja 28. novembri 2016. aasta otsus, millega jäeti rahuldamata kaebused eespool nimetatud otsuste peale; individuaalsete maksete haldamise ja maksmise ameti 21. juuni 2016. aasta eelteatis, millega teavitati hagejat, et tal on 33593,88 euro suurune võlgnevus; individuaalsete maksete haldamise ja maksmise ameti 11. juuli 2016. aasta otsus peatada hagejale töötasu maksmine alates 1. juulist 2016 ning 17. jaanuari 2017. aasta otsus, millega jäeti rahuldamata nende otsuste peale esitatud kaebus; 26. juuli 2016. aasta otsus hageja teenistusest kõrvaldamise kohta; komisjoni suulise tõlke peadirektoraadi peadirektori 31. juuli 2016. aasta teatis, milles hagejat teavitati kavatsusest käsitada alusetuna tema töölt puudumisi ajavahemikus 2. juuni kuni 31. juuli 2016 ja tema töötasust vastavad summad kinni pidada; individuaalsete maksete haldamise ja maksmise ameti 21. septembri 2016. aasta eelteatis koguvõla kohta, millega teavitati hagejat, et tal tuleb tasuda 42704,74 euro suurune võlgnevus, ja 17. jaanuari 2017. aasta otsus, millega jäeti rahuldamata selle kirja peale esitatud kaebus; 20. juuli 2017. aasta võlateade ja 29. novembri 2017. aasta otsus, millega jäeti rahuldamata selle võlateate peale ning distsiplinaarmenetluse CMS 13/087 peale esitatud kaebus; ning kohtuasjas T‑224/18 distsiplinaarmenetluse CMS 17/025 alustamise otsus; e-kirjad, milles palutakse hagejal osaleda 2016. ja 2017. aasta kohta läbiviidavas hindamises; 24. juuli 2017. aasta otsus hageja teenistusse tagasivõtmise kohta, sest võeti tagasi hageja teenistusest vabastamise otsus ning 15. jaanuari 2018. aasta otsus, millega jäeti rahuldamata selle otsuse peale esitatud kaebus; individuaalsete maksete haldamise ja maksmise ameti 12. septembri 2017. aasta otsus, mille kohaselt kompenseeriti 20. juuli 2017. aasta võlateate ja hagejale ajavahemikul 1. august 2016 kuni 30. september 2017 maksmata jäetud töötasude vahe; otsus, millega jäeti rahuldamata selle otsuse peale esitatud kaebus ja otsus, millega peatati hagejale töötasu maksmine alates 1. oktoobrist 2017; ning teise võimalusena, kohtuasjas T‑786/16: tühistada 27. juuni ja 10. oktoobri 2014. aasta arstlikud hinnangud; otsused, millega lükati tagasi abitaotlused, mis olid esitatud vastavalt 23. oktoobril 2014, 2015. aasta 20. jaanuaril, 20. märtsil ja 30. juulil ja 2016. aasta 15. märtsil ja 18. mail; otsused töötasust tehtavate kinnipidamiste kohta, mis on vastu võetud 2015. aasta 9. veebruaril, 30. märtsil, 5. mail, 24. juunil, 1. oktoobril ja 12. novembril, 2016. aasta 15. jaanuaril, 22. aprillil, 31. mail, 5. juulil, 11. juulil ja 15. septembril, ning otsused, millega jäeti rahuldamata nende otsuste peale esitatud kaebused; võlateated, mis on dateeritud 2015. aasa 10. märtsil, 11. mail, 10. juunil, 11. augustil, 13. novembril ja 9. detsembril ning 18. juulil 2016; tagasilükkavad otsused, mis on tehtud 2015. aasta 12. märtsil, 11. augustil ja 13. oktoobril ja 2016. aasta 7. juunil ja 21. septembril kaebuste kohta, mis esitati hindamismenetluste peale, komisjoni arsti arstlike tuvastuste peale, millega tõdeti, et hageja ei ilmunud arstlikku kontrolli 2014. aasta 18. ja 18. juulil, 8. augustil, 4. septembril ja 4. detsembril, 2015. aasta 4. veebruaril, 13. aprillil, 4. juunil, 11. augustil, 14. oktoobril ja 4. detsembril ja 2016. aasta 5. veebruaril, 22. märtsil, 18. aprillil, 3. juunil, 30. juunil ja 25. juulil ning otsus, millega jäeti rahuldamata 14. juuli 2016. aasta kaebus seoses põhjendamatu töölt puudumisega 2016. aasta 16.-17. märtsil, ja kolmandaks nõue mõista nii kohtuasjas T‑786/16 kui ka kohtuasjas T‑224/18 hagejale välja hüvitis varalise ja mittevaralise kahju eest, mida ta väidetavalt kandis.

Resolutsioon

1. Jätta hagid rahuldamata.